7.1. I visse tilfælde anbefaler Tilgodehavende at en konkret sag indsendes til fogedretten som enten en fogedrekvisition eller betalingspåkrav. En sag sendes aldrig i fogedretten uden Kundens accept herfor. Fogedretlig sagsbehandling er et tilkøb, og prisen fremgår af prislisten. 7.2. Hvis debitor foretager indsigelse til betalingspåkravet til fogedretten, vil sagen automatisk overgå til civilretlig behandling, idet der i betalingspåkravet altid være afkrydset et felt, hvori sagen automatisk overgår til civilretlig behandling ved indsigelse fra debitors side. Sagen vil i så fald også overgå til juridisk behandling iht. pkt. 10. 7.3. Kundens betaling for fogedretlig sagsbehandling inkluderer alene udarbejdelse og indsendelse af fogedrekvisition eller betalingspåkrav samt telefonisk fogedmøde. Afholdelse af fysisk fogedmøde, juridisk fogedmøde, udekørende fogedmøde, udarbejdelse af processkrifter og anden kommunikation med retten eller modpart, vil blive faktureret særskilt iht. timeprisen for juridiske ydelser. 7.4. Kunden giver Tilgodehavende fuldmagt til: • Fremsendelse af sag til fogedretten. • Afgive møde i fogedretten. • Indgå i afdragsordninger samt forlig. • Udlægsforetagelse. • Andre øvrige dispositioner, som Tilgodehavende på tidspunktet må vurdere er i Kundens interesse. 7.5. Hvis der skal ske aflysning af et udlæg, er dette et tilkøb som sker til gældende prisliste.